CELEX: 22004D0112
Language: da
Date: 2004-07-09 00:00:00
Title: Afgørelse truffet af det blandede EØS-udvalg Nr. 112/2004 af 9. juli 2004 om ændring af bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen

23.12.2004   
            
            
               DA
            
            
               Den Europæiske Unions Tidende
            
            
               L 376/49
            
         
      AFGØRELSE TRUFFET AF DET BLANDEDE EØS-UDVALG
   
   Nr. 112/2004
   af 9. juli 2004
   om ændring af bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XVIII til aftalen blev ændret ved aftalen om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, som blev undertegnet den 14. oktober 2003 i Luxembourg (1).
            
         
               (2)
            
            
               Europa-Parlamentets og Rådets direktiv 2002/73/EF af 23. september 2002 om ændring af Rådets direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (2) skal indarbejdes i aftalen —
            
         TRUFFET FØLGENDE AFGØRELSE:
   Artikel 1
   I bilag XVIII til aftalen foretages følgende ændringer:
   
               1)
            
            
               I punkt 18 tilføjes følgende (Rådets direktiv 76/207/EØF):
               », som ændret ved:
               
                           —
                        
                        
                           
                              32002 L 0073: Europa-Parlamentets og Rådets direktiv 2002/73/EF af 23. september 2002 (EFT L 269 af 5.10.2002, s. 15).«
                        
                     
         
               2)
            
            
               Tilpasningen i punkt 18 (Rådets direktiv 76/207/EØF) ændres således:
               
                           a)
                        
                        
                           Denne tilpasning nummereres som a).
                        
                     
                           b)
                        
                        
                           Følgende tilpasning indsættes efter tilpasning a):
                           
                                       »b)
                                    
                                    
                                       I artikel 2, stk. 8, ændres »i overensstemmelse med traktatens artikel 141, stk. 4,« således:
                                       »for at sikre fuld ligestilling mellem mænd og kvinder i praksis på arbejdsmarkedet er princippet om ligebehandling ikke til hinder for, at de enkelte medlemsstater opretholder eller vedtager foranstaltninger, der tager sigte på at indføre specifikke fordele, der har til formål at gøre det lettere for det underrepræsenterede køn at udøve en erhvervsaktivitet eller at forebygge eller opveje ulemper i den erhvervsmæssige karriere,««
                                    
                                 
                     
         Artikel 2
   Teksterne til direktiv 2002/73/EF på islandsk og norsk, som offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 10. juli 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 9. juli 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 130 af 29.4.2004, s. 3.
   
      (2)  EFT L 269 af 15.10.2002, s. 15.
   
      (3)  Forfatningsmæssige krav angivet.